《赴调归忧时题壁》
宋代·陈淳

上林一株木，其大千百围。
栽培自上古，婆娑荫八维。
云何岁月自，颓衰复颓衰。
守者勿灌溉，伐者交剥椎。
木根既不固，枝叶何所依。
心骨又有蠹，皮肤何能为。
安得善场师，转回阳春熙。
变却久悴态，如彼正茂时。
坐令万虫蚁，稍托庇命丝。
嗟嗟难尔必，慨然动长悲。

作者简介：陈淳(1159～1223)是中国南宋理学家。字安卿，亦称北溪先生。漳州龙溪(今福建漳州龙文人），今祠建漳州龙文洛滨社。朱熹晚年的得意门生，理学思想的重要继承者和阐发者。著作有《北溪全集》。